
	Številka: 004-10/2026-2570/116

	Ljubljana, 23.10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	
ZADEVA: Poročilo o udeležbi ministrice za okolje in prostor mag. Polone Rifelj na 81. zasedanju Generalne skupščine Organizacije združenih narodov, 23. do 25. september 2026 – predlog za obravnavo


	1. Predlog sklepov vlade:

	[bookmark: _Hlk128054810]Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ... seji  dne ... sprejela naslednji 

                                                 SKLEP:

Vlada Republike Slovenije je sprejela Poročilo o udeležbi ministrice za okolje in prostor mag. Polone Rifelj na 81. zasedanju Generalne skupščine Organizacije združenih narodov, 23. do 25. september 2026. 
                                                                                                        mag. Janja Garvas
                                                                                                 GENERALNA SEKRETARKA

Sklep prejmejo:
· Ministrstvo za okolje in prostor
· Ministrstvo za zunanje in evropske zadeve

	2. Osebe, odgovorne za strokovno pripravo in usklajenost gradiva:

	· Katja Piškur, Vodja Službe za EU in mednarodne zadeve

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Splošna razprava 81. zasedanja Generalne skupščine OZN je potekala od 22. do 26. septembra. Delegacijo Republike Slovenije na splošni razpravi je vodil predsednik Vlade Republike Slovenije Janez Janša. Ob robu splošne razprave so potekali tudi spremljajoči dogodki na visoki politični ravni s področja okolja in podnebja, ki se jih je udeležila ministrica za okolje in prostor mag. Polona Rifelj. V ospredju so bili dogodki s področja multilateralizma, globalnega podnebnega ukrepanja, onesnaževanja s plastiko, voda ter varstva oceanov in morskih ekosistemov. Ministrica Rifelj se je udeležila več dogodkov in sicer Mednarodnega zavezništva za krepitev globalnega sistema opazovanja oceanov in morij - OceanEye, Koalicije visoko ambicioznih za odpravo onesnaževanja s plastiko (HAC INC), Visokega srečanja Generalne skupščine OZN o obravnavi eksistencialnih groženj, ki jih predstavlja dvig morske gladine ter ministrskega dialoga o vodi kot strateškemu imperativu.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
mag. Polona Rifelj
    MINISTRICA





Priloga: 
· Poročilo o udeležbi ministrice za okolje in prostor mag. Polone Rifelj na 81. zasedanju Generalne skupščine Organizacije združenih narodov, 23. do 25. september 2026 







Poročilo o udeležbi ministrice za okolje in prostor mag. Polone Rifelj na 81. zasedanju Generalne skupščine Organizacije združenih narodov, 23. do 25. september 2026 
[bookmark: _Hlk238198415]Splošna razprava 81. zasedanja Generalne skupščine OZN je potekala od 22. do 26. septembra in 28. septembra 2026. Delegacijo Republike Slovenije na splošni razpravi je vodil predsednik Vlade Republike Slovenije Janez Janša. Ob robu splošne razprave so potekali tudi dogodki na visoki politični ravni s področja okolja in podnebja, ki se jih je udeležila ministrica za okolje in prostor mag. Polona Rifelj z delegacijo. 
V ospredju so bili dogodki s področja multilateralizma, globalnega podnebnega ukrepanja, onesnaževanja s plastiko, krepitve odpornosti, voda ter varstva oceanov in morskih ekosistemov. 
Ministrica za okolje in prostor mag. Polona Rifelj se je dne 23. septembra udeležila dveh dogodkov in sicer Mednarodnega zavezništva za krepitev globalnega sistema opazovanja oceanov in morij - OceanEye. Gostila sta ga predsednica Evropske komisije Ursula Von der Leyen in predsednik Vlade Kanade Mark Carney, ki sta mednarodno skupnost pozvala k okrepljenemu varstvu ter spremljanju in opazovanju oceanov. Zavezništvo je tesno povezano z Globalnim sistemom za opazovanje oceanov (GOOS), njegov cilj pa je dolgoročna krepitev globalnega sistema opazovanja oceanov, izboljšanje izmenjave podatkov ter zagotavljanje širšega dostopa do oceanografskih informacij. Dogodek je bil namenjen predvsem predstavitvi in spodbujanju prostovoljnih zavez držav za krepitev opazovanja oceanov, vključno s povečanjem nacionalnih vlaganj v opazovalno infrastrukturo in druge podporne mehanizme, zagotavljanjem finančnih prispevkov ter izvajanjem drugih ukrepov na nacionalni in mednarodni ravni. Ministrica je v nagovoru izpostavila ključni pomen mednarodnega sodelovanja ter zagotavljanja zanesljivih in dostopnih podatkov o stanju oceanov, še posebej za Slovenijo kot majhno pomorsko državo, ki je del skupnega jadranskega in sredozemskega prostora. Predstavila je konkretne zaveze Slovenije v okviru pobude OceanEye in Globalnega sistema za opazovanje oceanov (GOOS), med drugim naložbo v višini 1,5 milijona evrov v nov visokozmogljiv računalniški sistem za izboljšanje obdelave okoljskih in oceanografskih podatkov, modeliranja ter napovedovanja. Slovenija bo nadaljevala tudi vlaganja v nadgradnjo infrastrukture za spremljanje stanja morja, krepila sodelovanje v mednarodnih in regionalnih pobudah ter spodbujala odprt dostop do morskih podatkov. Ministrica je izpostavila tudi prizadevanja za vzpostavitev Centra za preprečevanje onesnaževanja morja, ki bi lahko imel čezmejno in regionalno razsežnost. 
Istega dne se je ministrica Rifelj udeležila tudi ministrskega dogodka Koalicije visoko ambicioznih za odpravo onesnaževanja s plastiko (HAC INC), ki sta ga gostili Norveška in Ruanda. Na srečanju so bila obravnavana ključna odprta vprašanja mednarodnih pogajanj o pravno zavezujočem globalnem sporazumu za preprečevanje onesnaževanja s plastiko. Razprave je bila usmerjena v iskanje rešitev za pospešitev pogajalskega procesa. Ministrica je v razpravi poudarila, da je za učinkovito odpravo onesnaževanja s plastiko ključen ambiciozen in pravno zavezujoč globalni sporazum, ki bo obravnaval celoten življenjski cikel plastike ter vključeval učinkovite ukrepe na vseh ravneh. Izpostavila je potrebo po omejevanju nenadzorovane rasti proizvodnje plastike, zmanjševanju nepotrebnih plastičnih izdelkov ter zagotavljanju njihove varnosti, vključno z obravnavo nevarnih kemikalij. Sporazum mora hkrati zagotoviti jasen in predvidljiv okvir ter enake konkurenčne pogoje za gospodarstvo. Opozorila je na obstoječe razlike v stališčih držav in pomanjkljivosti pogajalskega besedila ter pozvala k premostitvi razhajanj in oblikovanju učinkovitih, konkretnih in izvedljivih ukrepov, saj bi neuspeh pogajanj prinesel visoke stroške tako za gospodarstvo kot za zdravje ljudi.
V okviru 81. zasedanja Generalne skupščine OZN je dne 24. septembra potekalo Visoko srečanje Generalne skupščine OZN o obravnavi eksistencialnih groženj, ki jih predstavlja dvig morske gladine, na katerem je z nacionalno izjavo sodelovala ministrica Rifelj. Srečanje je bilo namenjeno razpravi o naraščajočih globalnih grožnjah dviga morske gladine ter iskanju odgovora na vprašanje, kako zaščiti ljudi, kulture in države pred dvigom morske gladine. V ospredju so bile posledice podnebnih sprememb za obalne države in skupnosti, zlasti za male otoške države v razvoju, ter potreba po okrepljenem mednarodnem sodelovanju pri zmanjševanju tveganj in prilagajanju na posledice dviga morske gladine. Sprejeta je bila tudi Deklaracija o dvigu morske gladine, ki poziva k spoštovanju mednarodnega prava in celovitemu odzivanju na dvig morske gladine, pri čemer poudarja štiri ključna področja: krepitev znanstvenih spoznanj in podatkov, prilagajanje in financiranje odpornosti z naravnimi rešitvami, obravnavo socialnoekonomskih in kulturnih posledic ter pravne vidike, zlasti glede odgovornosti držav za podnebne spremembe. Ministrica je v nacionalni izjavi izpostavila, da dvig morske gladine predstavlja vse večji izziv za odpornost obalnih območij, ne samo za male otoške države, temveč tudi v Sloveniji. Mednarodno in regionalno sodelovanje, prilagajanje na podnebne spremembe, sistemi zgodnjega opozarjanja ter rešitve, temelječe na naravi, so zato ključne. Predstavila je tudi slovenski model HIDRA za napovedovanje morske gladine ter prizadevanja Slovenije za krepitev čezmejnega sodelovanja pri upravljanju voda v okviru predsedovanja Slovenije Vodni konvenciji. 
Ministrica Rifelj je dne 24. novembra aktivno sodelovala tudi na ministrskem dialogu o vodi  z naslovom Voda kot strateški imperativ, ki so ga vodili Združeni Arabski Emirati (ZAE), gostitelji letošnje Konference OZN o vodi. Ministrska razprava je bila osredotočena na pomen umestitve vode med strateške prednostne naloge in vlogo mednarodnega sodelovanja pri krepitvi zaupanja, miru in stabilnosti. Ministrica je v razpravi poudarila, da je voda temeljna človekova pravica in strateški vir, ključnega pomena za mir, varnost in trajnostni razvoj. Izpostavila je potrebo po krepitvi multilateralizma in čezmejnega sodelovanja pri upravljanju skupnih vodnih virov ter prehodu od odzivanja na vodne krize k preventivnemu delovanju, celostnemu upravljanju voda in vlaganju v odpornost vodnih sistemov. Posebej je opozorila na nujnost zaščite voda v oboroženih konfliktih in predstavila slovensko pobudo Globalno zavezništvo za zaščito vode v oboroženih spopadih. Poudarila je tudi prizadevanja Slovenije v okviru predsedovanja Vodni konvenciji, da čezmejno sodelovanje na področju voda postane globalna prednostna naloga, saj pomembno prispeva h krepitvi zaupanja, preprečevanju konfliktov ter zagotavljanju dolgoročnega miru in stabilnosti.
Posebna pozornost je bila namenjena tudi pripravam na 31. zasedanje Konference pogodbenic Okvirne konvencije Združenih narodov o spremembi podnebja (COP31), ki bo novembra 2026 potekalo v Turčiji. 23. septembra je na pobudo generalnega sekretarja OZN Antónia Guterresa potekal dogodek na visoki ravni o podnebnem ukrepanju in pravičnem prehodu. Razprave so bile osredotočene na potrebo po pospešitvi izvajanja Pariškega sporazuma, zagotavljanju pravičnega energetskega prehoda, krepitvi energetske varnosti ter mobilizaciji podnebnega financiranja, zlasti za države v razvoju. Pomemben poudarek je bil namenjen tudi prilagajanju podnebnim spremembam in krepitvi odpornosti najbolj ranljivih držav in skupnosti. Dogodek je prispeval k nadaljnji politični razpravi o potrebnih ukrepih pred naslednjo podnebno konferenco. Posebna pozornost je bila namenjena tudi prednostnim nalogam prihajajočega turškega predsedstva COP31, vključno s pravičnim energetskim prehodom, varstvom oceanov in morij, odpornostjo mest ter krožnim gospodarstvom. Dne 24. septembra je Turčija organizirala dogodek pobude Climate Implementation Bridge, ki je usmerjena v prepoznavanje konkretnih ovir pri izvajanju podnebnih in razvojnih ciljev, kar je ena od prednostnih tem COP31 predsedstva. Obeh dogodkov se je udeležila članica delegacije, Katja Piškur, vodja Službe za EU in mednarodne zadeve. 

